Ainārs Kovals
Ainārs Kovals (dzimis 1981. gada 21. novembrī Rīgā) ir bijušais latviešu vieglatlēts, startēja šķēpa mešanā. 2008. gada vasaras olimpisko spēļu sudraba medaļas laureāts. Viņa personiskais rekords ir 86,64 m, kas tika uzrādīts 2008. gada olimpiskajās spēlēs. Tāpat viņš ir divkārtējs Universiādes čempions (2007, 2009). Par sasniegumiem sportā saņēmis Triju Zvaigžņu ordeni. LOV sastāvā ir kopš 2004. gada. Bijis precējies ar latviešu šķēpa metēju Sintu Ozoliņu (tagad Sprudzāne).